Tá man hevur cøliaki kan man ikki eta tær vanligu makrónunar ella makrónraspið, sum man kann keypa í matvøruhandlunum, tí oftast er gluten í. Eg havi tí valt at gjørt eina uppskrift hesa ferð, fyri at vísa hvussu lætt man kan gera glutenfríar makrónur og müsli, ið kann nýtast sum køkurasp. Skola súreplini og sker tey í smáar fýrakantar. Koyr súreplini í eina stóra grýtu saman við hinum súreplamos-tilfarinum og lat kóka í uml. 25 min. Blenda greytin við stavblendara og lat kólna. Makrónir Blenda mandlurnar í foodprocessara. Koyr restina av makrónutilfarinum í og blenda uml. ½–1 min. til alt er væl samanblandað. Koyr deiggið í posa og sproyta smáar rundingar á bakiplátu klødd við bakipappíri. Baka á 150 stigum, heit luft, í uml 25 min. Lat kólna á rist. Müsli Smelta kokusolju og hunang á pannu á miðal hita. Hakka mandlurnar og koyr á pannuna saman við havragrýni og vaniljusukri. Tak av hitanum og lat kólna, tá alt er væl samanblandað og verið á pannuni í uml. 5 min. Rákrem Píska róman stívan. Píska eggjareyðar, sukur, florsukur og vaniljusukur væl, til tjúkt skúm og blanda saman við pískaða rómanum. Samla trifluna Legg trifluna saman, við at leggja súreplamos, müsli, knústar makrónir í eitt ella fleiri løg og enda við rákremi omaná. Prei Súreplamosið smakkar eisini sera væl saman við jogurti og müsli til morgunmat. Um Unn Eg eiti Unn og búgvi í Keypmannahavn, har eg arbeiði við at tillaga talgildar loysnir til tørvin hjá brúkarunum. Eg havi cøliaki/glutenviðkvæmi og havi tí gjørt bloggin glutenfrifoodie. dk, har tú kanst finna íblástur til góðan og leskiligan glutenfrían mat og bakstur.